CELEX: 22004D0003
Language: hr
Date: 2004-02-06 00:00:00
Title: Odluka Zajedničkog odbora EGP-a br. 3/2004 od 6. veljače 2004. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               277
            
         22004D0003
   
               L 116/44
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 3/2004
   od 6. veljače 2004.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 172/2003 od 5. prosinca 2003. (1).
            
         
               (2)
            
            
               Uredba Komisije (EZ) br. 1084/2003 od 3. lipnja 2003. o razmatranju izmjena uvjeta odobrenja za stavljanje u promet lijekova za ljudsku uporabu i veterinarsko-medicinskih proizvoda koje izdaje nadležno tijelo države članice (2) treba se unijeti u Sporazum.
            
         
               (3)
            
            
               Uredba Komisije (EZ) br. 1085/2003 od 3. lipnja 2003. o razmatranju izmjena uvjeta odobrenja za stavljanje u promet lijekova za ljudsku uporabu i veterinarsko-medicinskih proizvoda koji su obuhvaćeni Uredbom Vijeća (EEZ) br. 2309/93 (3) treba se unijeti u Sporazum.
            
         
               (4)
            
            
               Direktiva Komisije 2003/63/EZ od 25. lipnja 2003. o izmjeni Direktive 2001/83/EZ Europskog parlamenta i Vijeća o Kodeksu Zajednice koji se odnosi na medicinske proizvode namijenjene ljudskoj uporabi (4) treba se unijeti u Sporazum.
            
         
               (5)
            
            
               Uredbom (EZ) br. 1084/2003 stavlja se izvan snage Uredba Komisije (EZ) br. 541/95 (5) koja je uvrštena u Sporazum i koja se također treba staviti izvan snage u okviru Sporazuma.
            
         
               (6)
            
            
               Uredbom (EZ) br. 1085/2003 stavlja se izvan snage Uredba Komisije (EZ) br. 542/95 (6) koja je uvrštena u Sporazum i koja se također treba staviti izvan snage u okviru Sporazuma.
            
         ODLUČIO JE:
   Članak 1.
   Poglavlje XIII. Priloga II. Sporazumu mijenja se kako slijedi:
   
               1.
            
            
               Tekst točaka 15.j (Uredba Komisije (EZ) br. 541/95) i 15.k (Uredba Komisije (EZ) br. 542/95) briše se.
            
         
               2.
            
            
               U točku 15.q (Direktiva 2001/83/EZ Europskog parlamenta i Vijeća) dodaje se:
               ”, kako se izmjenjuje:
               
                           —
                        
                        
                           32003 L 0063: Direktivom Komisije 2003/63/EZ od 25. lipnja 2003. (SL L 159, 27.6.2003., str. 46.).”
                        
                     
         
               3.
            
            
               Iza točke 15.q (Direktiva 2001/83/EZ Europskog parlamenta i Vijeća) umeću se sljedeće točke:
               
                           „15.r
                        
                        
                           32003 R 1084: Uredba Komisije (EZ) br. 1084/2003 od 3. lipnja 2003. o razmatranju izmjena uvjeta odobrenja za stavljanje u promet lijekova za ljudsku uporabu i veterinarsko-medicinskih proizvoda koje izdaje nadležno tijelo države članice (SL L 159, 27.6.2003., str. 1.).
                        
                     
                           15.s
                        
                        
                           32003 R 1085: Uredba Komisije (EZ) br. 1085/2003 od 3. lipnja 2003. o razmatranju izmjena uvjeta odobrenja za stavljanje u promet lijekova za ljudsku uporabu i veterinarsko-medicinskih proizvoda koji su obuhvaćeni Uredbom Vijeća (EEZ) br. 2309/93 (SL L 159, 27.6.2003., str. 24.).”
                        
                     
         Članak 2.
   Tekstovi Uredbi (EZ) br. 1084/2003 i br. 1085/2003 te Direktive 2003/63/EZ na islandskom i norveškom jeziku, koji se objavljuju u Dodatku o EGP-u Službenog lista Europske unije, vjerodostojni su.
   Članak 3.
   Ova Odluka stupa na snagu 7. veljače 2004. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (7).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. veljače 2004.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 88, 25.3.2004., str. 45.
   
      (2)  SL L 159, 27.6.2003., str. 1.
   
      (3)  SL L 159, 27.6.2003., str. 24.
   
      (4)  SL L 159, 27.6.2003., str. 46.
   
      (5)  SL L 55, 11.3.1995., str. 7.
   
      (6)  SL L 55, 11.3.1995., str. 15.
   
      (7)  Ustavni zahtjevi nisu navedeni.